Champion of Champions 2016 (снукер)

**Champion of Champions 2016** (таксама вядомы як *Dafabet Champion of Champions 2016* — ад назвы спонсара) — прафесійны нярэйтынгавы турнір па снукеры, які праходзіў з 7 па 12 лістапада 2016 года на Рыка арэне, у Ковентры, Англія. Турнір стаў шостым розыгрышам Champion of Champions, які быў заснаваны ў 1978 годзе. Кампанія Dafabet у другі раз пасля розыгрышу 2014 года спансавала турнір Champion of Champions. Прызавы фонд турніру склаў £300,000, з якіх £100,000 атрымаў пераможца.

Пераможцам турніру стаў чатырохразовы чэмпіён свету Джон Хігінс, які перайграў на сваім шляху Шона Мёрфі (4:2), Джада Трампа ў чвэрцьфінале (6:4), Дзіна Цзюньхуэя ў паўфінальным матчы (6:5) і Роні О’Салівана ў фінальным паядынку (10:7). Такім чынам, 41-гадовы шатландзец выйграў свой другі прафесійны тытул запар пасля перамогі на чэмпіянаце Кітая за тыдзень да гэтага.

## Турнір 
]]
Champion of Champions 2016 года стаў шостым розыгрышам турніру Champion of Champions, які праходзіў у 1978 і 1980 гадах у Лондане, Англія і быў адноўлены ў 2013 годзе. З 2013 года спаборніцтва паміж пераможцамі найбуйнейшых снукерных турніраў праводзіцца на Рыка арэне ў Ковентры, Англія.

Champion of Champions 2016 праходзіў пад эгідай арганізацыі Матчрум Спорт () і быў акрэдытаваны сусветнай асацыяцыяй прафесійнага більярда і снукера (), а таксама ўваходзіў у каляндар мэйн-тура ў якасці аднаго з запрашальных турніраў снукернага сезона 2016/2017.

Матчы асноўнай стадыі турніру (15 паядынкаў) гуляліся за адным сталом на Рыка арэне.

## Прызавыя грошы 
Кампанія Dafabet у другі раз спансавала Champion of Champions. Прызавы фонд турніру не змяніўся ў параўнанні з мінулым годам і склаў £300,000. Першы прыз, які атрымаў пераможца спаборніцтва, склаў £100,000, як і на Champion of Champions 2015.

## Фармат турніру 
На Champion of Champions 2016 прынялі ўдзел 14 гульцоў, якія перамагалі на прафесійных турнірах з папярэдняга розыгрышу спаборніцтва, а таксама два снукерысты, якія займалі найвышэйшыя пазіцыі ў аднагадовым рэйтынгу сярод астатніх. 16 удзельнікаў былі фармальна разбіты на 4 групы па 4 снукерысты. На працягу першых чатырох дзён гуляліся па тры матчы кожнай групы (два паўфіналы і фінал), пераможцы якіх траплялі ў паўфінальную стадыю турніру, паядынкі якой гуляліся ў пяты гульнявы дзень, а фінал спаборніцтва праходзіў у шосты апошні дзень Champion of Champions. Усе матчы праходзілі за адным сталом на Рыка арэне ў Ковентры, Англія.

## Удзельнікі 
На турнір Champion of Champions 2016 былі запрошаны пераможцы ўсіх рэйтынгавых і нізкарэйтынгавых турніраў з папярэдняга розыгрышу Champion of Champions, а таксама пераможцы запрашальных Мастэрс 2016, Championship League 2016, Shoot-Out 2016, чэмпіянату свету па снукеры з шасцю чырвонымі шарамі 2016 і чэмпіянату свету сярод ветэранаў 2016. Паколькі пераможцамі гэтых 23-х турніраў станавіліся толькі 14 снукерыстаў, былі запрошаныя яшчэ два гульцы з найвышэйшымі пазіцыямі ў аднагадовым рэйтынгу — Сцюарт Бінэм і Джо Пэры.

Марка Фу, які перамог на нізкарэйтынгавым адкрытым чэмпіянаце Гібралтара ў 2015 годзе, адмовіўся ад удзелу ў спаборніцтве. Замест яго быў запрошаны Джо Пэры, які займаў найвышэйшую пазіцыю ў аднагадовым рэйтынгу сярод тых, хто не кваліфікаваўся на турнір.

8 удзельнікаў спаборніцтва гулялі на Champion of Champions у чацвёрты раз запар пасля таго, як спаборніцтва было адноўлена ў 2013 годзе: Джон Хігінс, Марк Сэлбі, Сцюарт Бінэм, Ніл Робертсан, Шон Мёрфі, Джад Трамп, Марк Ален і Алістэр Картэр.

У 2016 годзе на Champion of Champions патрапіла 3 дэбютанты: Лян Вэньбо, Энтані Мак-Гіл і Робін Хал.

З усіх удзельнікаў Champion of Champions 2016 пераможцамі да гэтага станавіліся Роні О’Саліван у 2013 і 2014 гадах і Ніл Робертсан у 2015 годзе.

Самым узроставым удзельнікам Champion of Champions 2016 года стаў 44-гадовы Марк Дэвіс. Джо Пэры і Робіну Халу падчас турніру было па 42 гады, а Джону Хігінсу — 41. Самым маладым гульцом, які патрапіў на чэмпіёнскі турнір 2016 года, стаў 25-гадовы Энтані Мак-Гіл. Джаду Трампу было 27 гадоў, а Дзіну Цзюньхуэю і Ляну Вэньбо — па 29.

Ніжэй прадстаўлена табліца, якая дэманструе статыстыку выступленняў удзельнікаў спаборніцтва на ўсіх папярэдніх турнірах Champion of Champions.

## Сетка турніру 
## Фінал 
|-
| colspan="3" align="center" | 

|-
| colspan="3" align="center" style="font-size: 100%" | 
|-
| align="right" | 86
| align="center" | Найвышэйшы брэйк
| **130**
|-
| align="right" | 0
| align="center" | Соценныя брэйкі
| **1**
|-
| align="right" | **10**
| align="center" | Брэйкі 50+
| 6
|}

## Брэйкі, вышэйшыя за 50 ачкоў 
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.

## Статыстыка турніру 
### Статыстыка гульцоў 
### Статыстыка паводле краін 
### Агульная статыстыка 
## Спасылкі 
* Афіцыйны сайт турніру Champion of Champions 
* Champion of Champions 2016 на Snooker.org 
* Статыстыка Champion of Champions 2016 на CueTracker.net 

Катэгорыя:Champion of Champions (снукер)
Катэгорыя:Снукерны сезон 2016/2017
Катэгорыя:2016 год у снукеры
Катэгорыя:Спорт у Англіі ў 2016 годзе
Катэгорыя:Снукерныя турніры ў Англіі